Nova jornada de portes obertes en la Casa Penya
04 d’agost 2016

​![](/media/j1eh2oja/casapenya2_c.jpg)  
  

Les delegacions de Cultura i Medi ambient de l'Ajuntament de Sagunt col·laboren  amb la Comissió d'Educació Ambiental d'Acció Ecologista-Agró, que organitza dissabte, 6 d'agost, una nova jornada de portes obertes en la casa Penya, el centre d'educació i voluntariat ambiental de la Marjal d’Almardà-Almenara.

Aquesta iniciativa s'emmarca dins del projecte “Estiu a la Casa Penya”. Es tracta de jornades de portes obertes des del 9 de juliol fins al 28 d'agost, tots els dissabtes i diumenges amb visita guiada d'11:00 h. a 13:00 h.

Aquest espai, situat al costat de la Reserva de Fauna Silvestre de la Finca de Penya, prop de les platges d’Almardà-Corinto, compta amb una exposició permanent i una sèrie d'equipaments que, com podran comprovar els participants en aquesta activitat, permet al visitant descobrir els ecosistemes mediterranis litorals i l'evolució del seu paisatge al llarg de la història.

La delegada de Medi ambient, Teresa García, convida a la participació “**aquest estiu en la Casa Penya. Molt prop del mar, la Casa Penya és una altra manera de fer turisme i educació medi ambiental de qualitat que ens acosta al nostre coneixement del medi. Un estiu actiu per a descobrir els tresors naturals de la Marjal d’Almardà-Almenara**”.  
  
Per a participar en aquesta visita guiada, els interessats hauran d'acudir aquest dissabte, 6 d'agost, a les 11:00 h., a la Casa Penya per a compartir una jornada de natura entre mar i marjal i descobrir els tresors naturals dels nostres aiguamolls. No obstant açò, cal recordar que aquest estiu AE-Agró i l'Ajuntament de Sagunt obriran la Casa Penya tots els dissabtes i diumenges fins al 28 d'agost.

La Casa Penya era una antiga casa arrosera situada al sud de la Marjal d’Almardà-Almenara, en el terme de Sagunt. Actualment és un espai en custòdia d'Acció Ecologista-Agró que s'enriqueix amb el valor natural dels seus voltants: la Reserva de Fauna de la Finca de Penya, el saladar amb espècies de vital importància i una zona de dunes amb una gran biodiversitat. La Casa Penya compta amb una exposició didàctica amb informació dels ecosistemes mediterranis, l'evolució del paisatge o els recursos naturals en les zones humides.

*   [](http://www.facebook.com/sharer.php?u=https://aytosagunto.es/va/actualitat/nova-jornada-de-portes-obertes-en-la-casa-penya/ "Facebook")
*   [](http://twitter.com/share?url=https://aytosagunto.es/va/actualitat/nova-jornada-de-portes-obertes-en-la-casa-penya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nova-jornada-de-portes-obertes-en-la-casa-penya/ "Linked In")
*   [](mailto:?body=https://aytosagunto.es/va/actualitat/nova-jornada-de-portes-obertes-en-la-casa-penya/)